WHAUP คึกคัก! รับเทรดพาร์ใหม่วันแรก
WHAUP คึกคัก! รับเทรดพาร์ใหม่วันแรก โดย ณ เวลา 10.40 น. อยู่ที่ระดับ 5.90 บาท บวก 0.05 บาท หรือ 0.85% ด้วยมูลค่าซื้อขาย 38.55 ลบ. โดยหุ้นซื้อขายพาร์ใหม่ 1 บ.จากเดิม 5 บ.
30 พ.ค. 2561

ผู้สื่อข่าวรายงานว่า บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP ซื้อขายพาร์ใหม่วันนี้เป็นวันแรกจากระดับ 5 บาท เป็นพาร์ 1 บาท โดย ณ เวลา 10.40 น. อยู่ที่ระดับ 5.90 บาท บวก 0.05 บาท หรือ 0.85% ด้วยมูลค่าซื้อขาย 38.55 ลบ. โดยราคาซื้อขายสูงสุดและต่ำสุดในวันนี้อยู่ที่ระดับ 5.90 บาท

ด้านนายวิเศษ จูงวัฒนา ประธานเจ้าหน้าที่บริหาร ของ WHAUP ระบุว่าการเปลี่ยนแปลงพาร์ครั้งนี้จะเป็นการช่วยเพิ่มสภาพคล่องและกระจายหุ้นของ WHAUP สู่นักลงทุนทุกกลุ่มได้ดียิ่งขึ้น นอกจากนี้ภาพรวมธุรกิจในไตรมาส 2/60 มีแนวโน้มเติบโตตามแผนที่วางไว้อย่างแน่นอน
ขณะที่โรงไฟฟ้า กัลฟ์ ทีเอส 1 เริ่มดำเนินการผลิตไฟฟ้าเชิงพาณิชย์ (COD) วันที่ 8 ก.ค.ที่ผ่านมา โดยกำลังผลิตไฟฟ้าตามสัญญาทั้งหมด 130 เมกะวัตต์ และกำลังการผลิตไอน้ำตามสัญญา 42 ตันต่อชั่วโมง จากในช่วงก่อนนั้นเมื่อวันที่ 16 พ.ค. ได้เปิดเดินเครื่องผลิตเชิงพาณิชย์ ของโรงไฟฟ้า กัลฟ์ วีทีพี (SPP) ขนาดกำลังผลิต 130 เมกะวัตต์ และกำลังผลิตไอน้ำตามสัญญา 20 ตันต่อชั่วโมงไปก่อนแล้ว